kranthi madhav to direct vijay deverakonda
విజయ్ దేవరకొండతో క్రాంతి మాధవ్ సినిమా !
పెళ్ళిచూపులు, అర్జున్ రెడ్డి చిత్రాలతో భారీ క్రేజ్ సంపాదించుకున్న యంగ్ హీరో విజయ్ దేవరకొండతో సినిమాలు...
TNN | Updated:
Sep 7, 2017, 08:23PM IST
పెళ్ళిచూపులు, అర్జున్ రెడ్డి చిత్రాలతో భారీ క్రేజ్ సంపాదించుకున్న యంగ్ హీరో విజయ్ దేవరకొండతో సినిమాలు చేయడానికి దర్శకులు ఆసక్తి చూపుతున్నారు. ఇప్పటికే విజయ్ చేతిలో నాలుగు సినిమాలు ఉన్నాయి. ఇప్పుడు మరో సినిమా కూడా యాడ్ అయినట్లు తెలుస్తోంది. ఓనమాలు, మళ్లీ మళ్లీ ఇది రాని రోజు వంటి చిత్రాలతో మెప్పించిన దర్శకుడు క్రాంతి మాధవ్.. విజయ్ కోసం ఓ కథను సిద్ధం చేసినట్లుగా తెలుస్తోంది. ఇప్పటికే సినిమా స్క్రిప్ట్ పనులు కూడా పూర్తయినట్లు సమాచారం.
ఈ విషయంపై క్రాంతి మాధవ్ మాట్లాడుతూ.. ''ప్రతి సినిమాను ఓ కొత్త జోనర్&zwnj;లోనే తెరకెక్కించాలని అనుకుంటాను. విజయ్&zwnj;తో పక్కా లవ్ స్టోరీ చేయాలనుకుంటున్నాను. అయితే అందులో ఓ నిజాయితీ గల కొత్త పాయింట్ ఉంటుంది. ఈ సినిమాలో విజయ్&zwnj;ని ఓ కొత్త కోణంలో చూపించబోతున్నాం. తన పాత్రలో చాలా షేడ్స్ ఉంటాయి. హీరోయిన్&zwnj;ను ఎంపిక చేసే పనిలో పడ్డాం. త్వరలోనే హీరోయిన్ పేరుని అనౌన్స్ చేస్తాం' అని వెల్లడించారు. కె.ఎస్.రామారావు నిర్మిస్తోన్న ఈ సినిమా ఫిబ్రవరి నుండి సెట్స్&zwnj;పైకి వెళ్లనుందని తెలుస్తోంది. ప్రస్తుతం క్రాంతిమాధవ్ డైరెక్ట్ చేసిన 'ఉంగరాల రాంబాబు' సినిమా విడుదలకు సిద్ధంగా ఉంది.